Source: https://podnikam.sk/prispevok-pre-szco-na-cinnost-pracovneho-asistenta/
Timestamp: 2019-11-13 05:05:25+00:00

Document:
Príspevok pre SZČO na činnosť pracovného asistenta | Podnikam.sk '); document.write(''); }
Príspevok pre SZČO na činnosť pracovného asistenta
7. apríla 2011 Zdroj Daňové riaditeľstvo SR, www.drsr.sk Tlačiť
Podľa § 59 ods. 1 zákona č. 5/2004 Z.z. o službách zamestnanosti úrad práce, sociálnych vecí a rodiny poskytuje zamestnávateľovi alebo samostatne zárobkovo činnej osobe, ktorá je občanom so zdravotným postihnutím príspevok na činnosť pracovného asistenta.
Podľa § 59 ods. 2 zákona o službách zamestnanosti pracovný asistent na účely tohto zákona je:
zamestnanec alebo fyzická osoba, ktorí poskytujú pomoc znevýhodnenému uchádzačovi o zamestnanie, ktorý je občanom so zdravotným postihnutím, pri zapracovaní alebo pomoc pri príprave na pracovné uplatnenie občana so zdravotným postihnutím a pri vykonávaní ich osobných potrieb počas zapracovania alebo počas prípravy na pracovné uplatnenie.
Pracovný asistent, ktorý poberá príjmy zo závislej činnosti
Príjmy pracovného asistenta uvedeného v § 59 ods. 2 písm. a) a písm. c) zákona o službách zamestnanosti, ktorý je zamestnanec, sa zaraďujú medzi príjmy podľa § 5 ods. 1 písm. a) zákona č. 595/2003 Z. z. o dani z príjmov v znení neskorších predpisov (ďalej len „zákon o dani z príjmov“). Finančné príspevky na činnosť pracovného asistenta poskytuje zamestnávateľovi úrad.Zamestnávateľ v súlade s § 42 a nadväzujúcimi ustanoveniami zákona č. 311/2001 Z. z. Zákonník práce v znení neskorších predpisov uzatvára s pracovným asistentom (zamestnancom) pracovnú zmluvu, na základe ktorej vzniká pracovný pomer. Tento zamestnávateľ vypláca príjem zo závislej činnosti (finančné prostriedky poskytnuté úradom) pracovnému asistentovi (zamestnancovi).PríkladZamestnávateľ uzatvoril s úradom dohodu o poskytovaní príspevku na činnosť pracovného asistenta, pre zamestnancov, občanov so zdravotným postihnutím.Počas pracovného času tento pracovný asistent (zamestnanec) poskytuje pomoc pri vykonávaní zamestnania a osobných potrieb piatim zamestnancom, občanom so zdravotným postihnutím. V pracovnej náplni, ktorá je neoddeliteľnou časťou pracovnej zmluvy, je uvedené, aké činnosti pracovný asistent vykonáva (napr. organizuje prácu v spolupráci s nadriadeným, zabezpečuje prísun a odsun materiálu, pracovného náradia, pracovných pomôcok, zabezpečuje úpravu pracoviska podľa individuálnej potreby občana so zdravotným postihnutím, napomáha pri zabezpečovaní pitného režimu, podáva inštrukcie k práci a zabezpečuje prípravu pracoviska na nasledujúci deň).
Pracovný asistent, ktorý poberá príjmy z inej samostatnej zárobkovej činnosti
Príjmy pracovného asistenta uvedeného v § 59 ods. 2 písm. b) zákona o službách zamestnanosti dosahované z vykonávania činnosti pracovného asistenta a príjmy pracovného asistenta podľa § 59 ods. 2 písm. c) zákona o službách zamestnanosti, ktorý nie je zamestnanec sa zaraďujú medzi príjmy podľa § 6 ods. 2 písm. b) zákona o dani z príjmov (stanovisko MF SR č. MF/011933/2009-721 zo dňa 4.3.2009).
Finančné príspevky na činnosť pracovného asistenta poskytuje samostatne zárobkovej činnej osobe, ktorá je občanom so zdravotným postihnutím úrad.V súlade s § 59 ods. 7 zákona o službách zamestnanosti sa uzatvára medzi pracovným asistentom a občanom so zdravotným postihnutím, ktorý je samostatne zárobkovo činnou osobou, zmluva podľa § 51 a 853 zákona č. 40/1964 Zb. Občianskeho zákonníka v znení neskorších predpisov (ďalej len „Občiansky zákonník“).
PríkladÚrad uzatvoril so samostatne zárobkovo činnou osobou, ktorá je občanom so zdravotným postihnutím (ďalej len „samostatne zárobkovo činná osoba“) dohodu o poskytnutí príspevku na činnosť pracovného asistenta. Samostatne zárobkovo činná osoba sa zaviazala, že uzatvorí zmluvu s pracovným asistentom o poskytovaní pomoci pri prevádzkovaní alebo vykonávaní samostatnej zárobkovej činnosti podľa § 51 Občianskeho zákonníka. Zmluvné strany (samostatne zárobkovo činná osoba a pracovný asistent) sa následne dohodli, že týždenný pracovný čas pracovného asistenta je 20 hodín, súčasne dohodli práva a povinnosti tohto pracovného asistenta. Miestom výkonu činnosti pracovného asistenta je miesto prevádzky samostatne zárobkovo činnej osoby.Pracovný asistent bude u tejto samostatne zárobkovo činnej osoby vykonávať napr. administratívne činnosti a zabezpečovanie poštového i bankového styku samostatne zárobkovo činnej osoby, činnosť pomocného účtovníka vykonávajúceho účtovanie dokladov tejto samostatne zárobkovo činnej osoby v rozsahu platného zákona o účtovníctve a s tým súvisiacich predpisov, nariadení, smerníc a ostatných záväzkových právnych predpisov.

References: § 59
 § 59
 § 59
 § 5
 § 42
 § 59
 § 59
 § 6
 § 59
 § 51
 § 51